
  ΕΛΛΗΝΙΚΗ ΔΗΜΟΚΡΑΤΙΑ                                                                                                
  ΝΟΜΟΣ ΛΕΥΚΑΔΑΣ







ΑΝΑΡΤΗΤΕΑ ΣΤΟ ΔΙΑΔΙΚΤΥΟ
  ΔΗΜΟΣ ΛΕΥΚΑΔΑΣ

   
ΑΠΟΣΠΑΣΜΑ

Από το πρακτικό της αρ.  26ης/26 Συνεδρίασης 

ΤΟΥ ΔΗΜΟΤΙΚΟΥ ΣΥΜΒΟΥΛΙΟΥ ΛΕΥΚΑΔΑΣ

ΑΡ.ΑΠΟΦ. 159/2026
Στη Λευκάδα σήμερα στις 02 του μηνός Σεπτεμβρίου, του έτους 2026, ημέρα Τρίτη και ώρα 18:00, ήρθε σε  δημόσια, δια ζώσης, τακτική συνεδρίαση το Δημοτικό Συμβούλιο Λευκάδας,   σύμφωνα με τις δ/ξεις των άρθρων 117 έως και 134 του Ν.5314/2026  και την υπ΄ αριθ. 66/2025 απόφαση Δ.Σ. ύστερα από την με αρ. πρωτ. 23598/28.8.2026 πρόσκληση του Προέδρου του, η οποία επιδόθηκε και δημοσιεύθηκε νόμιμα.   

                          ΠΑΡΟΝΤΕΣ                                                                 ΑΠΟΝΤΕΣ

	Σκλαβενίτης Ευστάθιος (Πρόεδρος)  

	Γαντζίας Ιωάννης 

Ο Δήμαρχος Δρ. Ξενοφών Ν. Βεργίνης, προσκλήθηκε νόμιμα αλλά δεν παρέστη στη συνεδρίαση.

Στη συνεδρίαση παρευρίσκεται και ο Νικόλαος Ζαβιτσάνος, υπάλληλος του Δήμου, για την τήρηση των πρακτικών.

Αφού διαπιστώθηκε νόμιμη απαρτία, δηλαδή σε σύνολο είκοσι εννέα (29) μελών βρέθηκαν παρόντα 

είκοσι έξι (26)  μέλη, ο Πρόεδρος κήρυξε την έναρξη της Συνεδρίασης.
ΠΑΡΑΤΗΡΗΣΕΙΣ:
Τα θέματα συζητήθηκαν με την εξής σειρά: 14,1,2,3,4,5,6,7,8,9,10,11,12,13,15,16,17,18 της Η.Δ.

Κατά τη συζήτηση του 14ου θέματος, αποχώρησαν οι Δ.Σ. Κάτσενου Θεοδώρα, Μαργέλη Μαρία, Κονιδάρης Κων/νος, Λάζαρης Αρίστος και Βεροιώτης Αλέξανδρος.

Πριν τη συζήτηση του 5ου θέματος προσήλθε ο Δ.Σ. Λάζαρης Αρίστος.

Πρίν τη συζήτηση του 7ου θέματος προσήλθε ο Δ.Σ. Κονιδάρης Κων/νος και αποχώρησαν οι Δ.Σ. Μπελεγρίνος Σπυρίδων, Βεργίνης Σπυρίδων, Αραβανή Χριστίνα, Τσιρογιάννης Γεώργιος, Πεντεσπίτης Νικόλαος και Θερμός Ευάγγελος.

Πριν τη συζήτηση του 15ου θέματος προσήλθε η Δ.Σ. Αραβανή Χριστίνα και αποχώρησαν οι Δ.Σ. Γιαννιώτης Παναγιώτης, Γαζής Γεώργιος, Αργυρός Νικόλαος και Βερροιώτης Ευάγγελος.

Πριν τη συζήτηση του 17ου θέματος αποχώρησαν οι Δ.Σ. Καραγιάννης Αθανάσιος και Λύγδας Σπυρίδων.

Πριν τη συζήτηση του 18ου  θέματος αποχώρησαν οι Δ.Σ. Καλός Χαράλαμπος, Κονιδάρης Κωνσταντίνος και Λάζαρης Αρίστος.

ΘΕΜΑ 7ο:   Απόφαση Δ.Σ.  για Συγκρότηση Επιτροπής Ακαταλληλότητας Οχημάτων και Μηχανημάτων
                                                                                        Εισηγητής:  Λάζαρης Νικόλαος, Αντιδήμαρχος
Ο Πρόεδρος του Δημ. Συμβουλίου, κ. Ευστάθιος Σκλαβενίτης, έδωσε το λόγο στον κ. Λάζαρη Νικόλαο ο οποίος έθεσε υπόψη των μελών του Δ.Σ. τα εξής:
Στον χώρο στάθμευσης του Δήμου Λευκάδας υπάρχουν δημοτικά οχήματα και μηχανήματα τα οποία παραμένουν εκτός κυκλοφορίας για μεγάλο χρονικό διάστημα, λόγω παλαιότητας, εκτεταμένων μηχανικών βλαβών, σημαντικών φθορών ή επειδή η επισκευή και η συντήρησή τους κρίνεται οικονομικά ασύμφορη.

Η παραμονή των οχημάτων αυτών δημιουργεί προβλήματα στη διαχείριση του στόλου, περιορίζει τους διαθέσιμους χώρους στάθμευσης και δυσχεραίνει την ασφαλή φύλαξη και εξυπηρέτηση των νέων υπηρεσιακών οχημάτων του Δήμου.

Για την εκκίνηση της διαδικασίας άρσης της κυκλοφορίας οχημάτων και μηχανημάτων απαιτείται προηγουμένως η επιθεώρησή τους από αρμόδια επιτροπή, η οποία θα διαπιστώνει, για κάθε όχημα ή μηχάνημα χωριστά, εάν αυτό είναι κατάλληλο ή ακατάλληλο για περαιτέρω κυκλοφορία και χρήση ή εάν η διατήρησή του είναι οικονομικά ασύμφορη, συντάσσοντας το σχετικό πρακτικό.

Για λόγους εύρυθμης λειτουργίας των υπηρεσιών και προκειμένου ο Δήμος να δύναται να κινεί άμεσα τις προβλεπόμενες από τη νομοθεσία διαδικασίες, κρίνεται αναγκαία η συγκρότηση μόνιμης Επιτροπής Ακαταλληλότητας Οχημάτων και Μηχανημάτων, λαμβάνοντας υπόψη τις κάτωθι διατάξεις :

α) το Ν.Δ. 2396/1953 (ΦΕΚ 117/Α) «Περί κανονισμού χρήσεως και κινήσεως αυτοκινήτων οχημάτων του Δημοσίου, των Οργανισμών Τοπικής Αυτοδιοικήσεως και των εν γένει Νομικών Προσώπων Δημοσίου Δικαίου», όπως ισχύει, ρυθμίζονται συν τοις άλλοις και τα θέματα με τα δημοτικά οχήματα.  

β) το Π.Δ. 330/83 (ΦΕΚ 119/Α) και το Ν. 2647/98 (ΦΕΚ 237/Α) όπως ισχύουν, μεταξύ των άλλων μεταβιβάζονται οι αρμοδιότητες απόφασης για τη θέση και την άρση της κυκλοφορίας των δημοτικών οχημάτων από τον Υπουργό στους Νομάρχες ή στους Περιφερειάρχες αντίστοιχα και κατά περίπτωση

γ) την Υ.Α. 6400/2060/84 (ΦΕΚ 387/Β) «Περί διαδικασίας αγοράς, διάθεσης, θέσης, άρσης της κυκλοφορίας κλπ. αυτοκινήτων των Υπηρεσιών του άρθρου 1 του Ν.Δ. 2396/53 και δικύκλων», όπου προβλέπεται η ύπαρξη ειδικής επιτροπής η οποία, στην περίπτωση άρσης κυκλοφορίας οχήματος, συντάσσει πρακτικό ακαταλληλότητας ή ασύμφορου κυκλοφορίας,  

δ) το άρθρο 199 παρ. 6 του Ν. 3463/2006 (ΦΕΚ114/Α/2006) «Κύρωση του Κώδικα Δήμων και Κοινοτήτων», αντικείμενα που δεν έχουν καμία αξία καταστρέφονται με απόφαση του Δημοτικού Συμβουλίου που εκδίδεται ύστερα από γνώμη επιτροπής, η οποία αποτελείται από τρεις Συμβούλους που ορίζονται από το Δημοτικό Συμβούλιο και από τους οποίους ο ένας προέρχεται από τη μειοψηφία. Αν κατά τη κρίση του Δημοτικού Συμβουλίου για τη διατύπωση της γνώμης της επιτροπής απαιτούνται τεχνικές γνώσεις, τις οποίες δεν διαθέτει, η επιτροπή συγκροτείται από δύο συμβούλους και έναν τεχνικό υπάλληλο του Δήμου.

Κατόπιν αυτών παρακαλούμε όπως προχωρήσετε σε σύσταση Επιτροπής Ακαταλληλότητας Οχημάτων και Μηχανημάτων, η οποία προτείνεται :

· να είναι τριμελής.

· να απαρτίζεται από δύο δημοτικούς συμβούλους και έναν μόνιμο τεχνικό υπάλληλο  του Δήμου μας. Στην απόφαση θα καθορίζονται και οι αναπληρωτές αυτών.

· Η διάρκεια της επιτροπής θα είναι από τη λήψη της παρούσας απόφασης και έως το τέλος της δημοτικής περιόδου και για κάθε περίπτωση που θα απαιτηθεί.

· Το έργο της θα είναι η σύνταξη πρακτικών επιθεώρησης για κάθε όχημα του Δήμου, στο οποία θα καθορίζεται η καταλληλότητα ή ακαταλληλότητα αυτού για την επιτέλεση έργου, σύμφωνα και με την κατάσταση του οχήματος, το δελτίο τεχνικού του ελέγχου (ΚΤΕΟ), αν υπάρχει, αλλά και την άποψη της Υπηρεσίας. Σημειώνεται ότι, τα πρακτικά επιθεώρησης για τα οχήματα ή μηχανήματα που θα κριθούν ως ακατάλληλα ή ασύμφορα για κυκλοφορία, αφού εγκριθούν από το Δημοτικό Συμβούλιο, θα διαβιβαστούν μαζί με τα προβλεπόμενα δικαιολογητικά από την αρμόδια Υπηρεσία του Δήμου, στο Συντονιστή Αποκεντρωμένης Διοίκησης Πελοποννήσου, Δυτικής Ελλάδας και Ιονίων Νήσων, για την έκδοση της σχετικής διοικητικής πράξης άρσης της κυκλοφορίας τους.

                     Κατόπιν των ανωτέρω:
                                                                   ΕΙΣΗΓΟΥΜΑΙ 
Τη συγκρότηση Επιτροπής Ακαταλληλότητας Οχημάτων και Μηχανημάτων του Δήμου Λευκάδας, αποτελούμενης από:

· δύο (2) Δημοτικούς Συμβούλους, με τους αναπληρωτές τους,

· έναν (1) τεχνικό υπάλληλο του Δήμου, με τον αναπληρωτή του.

Η θητεία της Επιτροπής να διαρκέσει έως τη λήξη της τρέχουσας δημοτικής περιόδου.
Ο Εισηγητής πρότεινε ως τακτικό μέλος της επιτροπής τον Δ.Σ. Λάζαρη Νικόλαο με αναπληρωτή του τον Δ.Σ. Αρματά Γεράσιμο.
Επίσης πρότεινε ως τακτικό μέλος της επιτροπής, τον υπάλληλο Σίδερη Ελευθέριο με αναπληρωτή του τον Γληγόρη Παντελή.

Ο κ. Καλός Χαράλαμπος πρότεινε ως τακτικό μέλος της επιτροπής τον Δ.Σ. Αργυρό Νικόλαο με αναπληρωτή του τον Δ.Σ. Γαζή Γεώργιο.
Ακολούθησε ψηφοφορία κατά την οποία δεκαεπτά (17) Δ.Σ. ψήφισαν υπέρ της εισήγησης
Μετά τα ανωτέρω, το Δ.Σ. αφού έλαβε υπόψη του την εισήγηση
ΑΠΟΦΑΣΙΖΕΙ ΟΜΟΦΩΝΑ
Τη συγκρότηση Επιτροπής Ακαταλληλότητας Οχημάτων και Μηχανημάτων του Δήμου Λευκάδας, αποτελούμενης από:

τους Δ.Σ. Λάζαρη  Νικόλαο με αναπληρωτή του τον Δ.Σ. Αρματά Γεράσιμο και Αργυρό Νικόλαο με αναπληρωτή του τον Δ.Σ. Γαζή Γεώργιο και τους υπαλλήλους Σίδερη Ελευθέριο με αναπληρωτή του τον Γληγόρη Παντελή.

Η θητεία της Επιτροπής να διαρκέσει έως τη λήξη της τρέχουσας δημοτικής περιόδου.
   
Η απόφαση αυτή πήρε αρ. 159/2026.

                  
   Ο ΠΡΟΕΔΡΟΣ



           Τα παρόντα μέλη

       
      ΕΥΣΤΑΘΙΟΣ ΣΚΛΑΒΕΝΙΤΗΣ

